Tasuqilt, akken tebɣu tiwɛir, amdan yetteḥwiǧi-tt mliḥ deg waṭas n yiḥricen n tmussni; ama d tasekla, ama d tujjya, ama d tussna akked tadamsa d wayen akk nniḍen. Annect-agi i yessaweḍ ad d-tennulfu ula d tasuqilt taymanit (Taduction automatique) seg lqern wis 20 ɣer da, ssexdamen-tt yisenselkamen; tleḥḥu s usefrek tasenselkimt. Ihi, s tsuqilt ara yissin umdan tutlayin tigerɣlanin neɣ tiberraniyin. I wakken ad tt-iwenneɛ, ad yissin, ilugan d tulmisin-ines, takkayin d tarrayin-ines; ad yissin daɣen tutlayt taɣbalut akked tin n yiswi. Aṭas n yimyura i yessuqlen ɣer tutlayt n tmaziɣt, annect-agi yerna-as di ccan-is akked tmussni n yimeɣriyen.